**Les Humphries Singers** var en popgruppe med base i Hamburg som var populære i store deler av Vest-Europa i første halvdel av 1970-tallet.

Gruppen ble dannet av engelskmannen Les Humphries, som hadde flyttet til Hamburg. Der startet han sammen med Jimmy Bilsbury en musikkgruppe for å lage gladpop inspirert av hippiestilen og gospelmusikken. Gruppen ble kjent for sine sceneshow og for å ha mange vokalister (10–15 i gruppens storhetstid) med en variert etnisk bakgrunn.

Les Humphries Singers eksisterte i perioden 1969–1977, men først fra 1970 ble det alvor i prosjektet. I de følgende årene hadde gruppen en rekke store hitlåter som *We are Goin' down Jordan*, *Mamma Loo*, *Mexico*, *Carnival* og *Kansas City*. Etterhvert begynte gruppen å miste populariteten, og den siste større opptredenen fant sted under Eurovision Song Contest 1976, hvor de fremførte *Sing Sang Song*, som kom på 15.-plass. Les Humphries komponerte også tittelmelodien til TV-serien Derrick.

Gruppen ble oppløst da Humphries plutselig forlot Vest-Tyskland av skattemessige grunner og flyttet hjem til London. Noen av gruppens medlemmer hadde suksess i andre sammenhenger, f.eks. Liz Mitchell, som ble et sentralt medlem i Boney M, Jürgen Drews, som fikk en stor solokarrière i Tyskland og John Lawton, som ble medlem av Uriah Heep.

Gruppen har blitt gjenforent ved enkelte anledninger, og i mai 2007 dannet noen av gruppens medlemmer fra 1970-tallet gruppen *The Original Singers*, som opptrer med mange av gruppens sanger samt nytt materiale. Blant medlemmene er Jürgen Drews, Peggy Evres, Judy Archer og Tina Kemp-Werner.

Medlemmer
---------

* Storbritannias flagg Les Humphries (1969-1977)
* Storbritannias flagg Jimmy Bilsbury (1969-1977)
* Tysklands flagg Peggy Evers (1970-1976)
* Trinidad og Tobagos flagg Judy Archer (1970-1976)
* Trinidad og Tobagos flagg Victor Scott (1970-1976)
* Sør-Koreas flagg Christoffer Yim (1971-1976)
* Storbritannias flagg John Lawton (1971-1976)
* Tysklands flagg Jürgen Drews (1972-1976)
* Sveriges flagg Tina Kemp-Werner (1970-1974)
* USAs flagg Earl Jordan (1972-1976)
* Tysklands flagg Elvira "Puppa" Herbert (1972-1975)
* Storbritannias flagg Dave O'Brien (1973-1976)
* Filippinenes flagg Enry David-Farscher (1970-1972)
* Saint Lucias flagg Malcolm Magaron (1970-1972)
* Jamaicas flagg Liz Mitchell (1970-1972)
* Storbritannias flagg Sheila McKinlay (1973-1975)
* USAs flagg Emily Woods-Jensen (1974-1976)
* Østerrikes flagg Claudia Schwarz (1974-1976)
* Tysklands flagg Renate Andersen-Bilsbury (1974-1976)
* Tysklands flagg Henner Hoier (1970-1971)
* Jamaicas flagg Dornée Edwards (1970-1971)
* Tysklands flagg Goldy Kloen-Evert (1970-1971)
* Filippinenes flagg Myrna David (1971-1972)
* Storbritannias flagg Barry St. John (1972-1973)
* Storbritannias flagg John Selley (1972-1973)
* Tysklands flagg Linda Uebelherr (1973-1974)
* Storbritannias flagg Don Adams (1974-1975)
* Nederlands flagg Maddy Verhaar (1975-1976)
* Tysklands flagg Irene "Ischi" Bendorff (1971)
* USAs flagg Ginger (1971)
* USAs flagg Gail Stevens (1974)
* Tysklands flagg Lil Walker (1975)

Eksterne lenker
---------------

* (en) The Les Humphries Singers – kategori av bilder, video eller lyd på Commons Rediger på Wikidata
* (en) Les Humphries Singers på Discogs Rediger på Wikidata

* (en) Les Humphries Singers på MusicBrainz Rediger på Wikidata

* (en) Les Humphries Singers på Spotify Rediger på Wikidata

| Utmerkelser og prestasjoner |
| --- |
| Forgjenger:**Joy Fleming med«Ein Lied kann eine Brücke sein»** | **Tyskland i Eurovision Song Contest**(1976) | Etterfølger:**Silver Convention med«Telegram»** |

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** ISNI **·** BNF **·** BNF (data) **·** SUDOC **·** MusicBrainz **·** Discogs
 |